**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ НА 43-ОТО**

**НАРОДНО СЪБРАНИЕ**

**ДО**

**Г-Н ХРИСТО ИВАНОВ**

**МИНИСТЪР НА ПРАВОСЪДИЕТО**

**В Ъ П Р О С**

От **Мая Манолова** - народен представител

от ПГ на БСП лява България

На основание чл. 90, ал. 1 от Конституцията на Република България и чл. 92 от Правилника за организацията и дейността на Народното събрание, внасям въпрос

**ОТНОСНО: Ремонт на административна сграда, предоставена на Окръжна и Районна прокуратура в гр. Кюстендил**

**УВАЖАЕМИ ГОСПОДИН МИНИСТЪР,**

През 2007 г. правителството на г-н Сергей Станишев закупи два етажа от сградата на ДСК за нуждите на Районна и Окръжна прокуратура в гр. Кюстендил. През 2008 г. е извършено проектиране за реконструкция и основен ремонт на двата етажа. Впоследствие въпреки настояванията на главния прокурор и на магистратите от гр. Кюстендил, не са предприети действия за ремонтиране на сградата и привеждането й в състояние, което да позволи преместването на Окръжна и Районна прокуратура в нея. В момента прокурорите и служителите работят при изключително неблагоприятни битови условия, част от тях са настанени в стара сграда, собственост на община Кюстендил.

Междувременно състоянието на сградата, придобита за нуждите Окръжна и Районна прокуратура се влошава непрекъснато и външната фасада, облицована с мраморни плочи става опасна за гражданите.

Моят въпрос към Вас е: какви действия ще предприемете за незабавно ремонтиране на помещенията, закупени за нуждите на Окръжна и Районна прокуратура в гр. Кюстендил?

**Мая Манолова**

 **Народен представител**